ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012404

ขอให้แก้ไขปัญหาเสียงดังรบกวน และฝุ่นละอองฟุ้งกระจาย จากการก่อสร้างอาคาร บริเวณ คอนโดมิเนียม ชื่อ ดีคอนโด พนา เลขที่ตั้ง 188 ถนนเลียบทางรถไฟตลิ่งชัน แขวงบางขุนศรี เขตบางกอกน้อย กรุงเทพมหานคร เนื่องจากผู้ร้องแจ้งว่า ในพื้นที่ดังกล่าวมีการดำเนินการก่อสร้างอาคารคอนโดมิเนียม โดยจะมีเจ้าหน้าที่วิศวกร ฝ่ายโยธา (ทราบชื่อเล่น) (ไม่ระบุรูปพรรณสัณฐาน) เป็นผู้ดูแลการก่อสร้างอาคารฯ ซึ่งปกติแล้วจะก่อสร้างตั้งแต่ช่วงเวลา 08.00-17.00 น. ทุกวันจันทร์ถึงวันเสาร์ แต่ผู้ร้องพบเห็นมีการก่อสร้างเกินเวลากว่าที่ระบุไว้ ซึ่งมักจะมีการก่อสร้างหลังจากเวลาประมาณ 17.00 น. เป็นต้นไป (ไม่ทราบเวลาสิ้นสุดที่ชัดเจน) ส่งผลให้ผู้ร้องและประชาชนที่อาศัยอยู่บริเวณดังกล่าวได้รับความเดือดร้อน ไม่สามารถพักผ่อนได้อย่างปกติ ประสบปัญหามาเป็นระยะเวลาประมาณ 3 เดือนแล้ว ประกอบกับผู้ร้องแจ้งว่ามีฝุ่นละอองฟุ้งกระจายจากการก่อสร้างอาคาร ส่งผลให้ผู้ร้องและประชาชนในพื้นที่หายใจไม่สะดวก จึงประสงค์ให้หน่วยงานที่เกี่ยวข้องและสำนักงานเขตบางกอกน้อยดำเนินการแก้ไขปัญหาดังกล่าวด้วย เพื่อเป็นการบรรเทาความเดือดร้อนให้แก่ประชาชนในพื้นที่ต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata